Þeim fækkar sem hyggjast borða hangikjöt á jóladag en vinsældir grænmetisfæðis og nautakjöts hafa ekki verið jafn háar síðan mælingar MMR á jólahefðum landsmanna hófust árið 2010 . Alls kváðust 68% landsmanna ætla að borða hangikjöt sem aðalrétt á jóladag en hlutfall þeirra hefur lækkað um 5 prósentustig frá upphafi mælinga . 8% kváðust ætla að gæða sér á hamborgarahrygg , 4% á lambakjöti öðru en hangikjöti , 4% á grænmetisfæði , 4% kalkún , 3% á nautakjöti og 9% svarenda kváðust munu borða annað en ofantalið . Spurt var : „ Hvað er líklegast að þú munir borða sem aðalrétt á jóladag ? “ Svarmöguleikar voru : Fiskur / sjávarfang , gæs , grænmetisfæði , hangikjöt , hamborgarhryggur , hreindýrakjöt , kalkúnn , kjúklingur , lambakjöt ( annað en hangikjöt ) , nautakjöt , rjúpur , svínakjöt ( annað en hamborgarhryggur ) , önd , annað kjöt , annað og veit ekki / vil ekki svara . Svarhlutfall var 91,3% . Munur eftir lýðfræðihópum Karlar reyndust líklegri heldur en konur til að segjast ætla að gæða sér á hamborgarahrygg ( 10% karla ; 6% kvenna ) eða nautakjöti ( 4% karla ; 1% kvenna ) á jóladag en konur voru líklegri til að segjast ætla að borða grænmetisfæði ( 6% kvenna ; 3% karla ) , kalkún ( 6% kvenna , 2% karla ) eða annan mat en hér er talinn upp ( 11% kvenna ; 8% karla ) . Hlutfall þeirra sem kváðust munu borða hangikjöt sem aðalrétt jókst með auknum aldri en 75% þeirra 68 ára og eldri kváðust ætla að gæða sér á hangikjötinu á jóladag , samanborið við 61% þeirra 18 - 29 ára . Svarendur yngri en 50 ára ( 10% ) voru hins vegar líklegri en eldri svarendur til að segjast ætla að borða hamborgarhrygg í aðalrétt á jóladag . Svarendur í yngsta aldurshópi ( 18 - 29 ára ) reyndust líklegastir allra til að segjast ætla að gæða sér á grænmetisfæði ( 8% ) en hlutfallið fór minnkandi með auknum aldri . Svarendur af landsbyggðinni ( 76% ) reyndust líklegri en þau af höfuðborgarsvæðinu ( 63% ) til að segjast ætla að gæða sér á hangikjöti á jóladag . Íbúar höfuðborgarsvæðisins reyndust aftur á móti líklegri til að munu borða hamborgarhrygg ( 9% ) eða grænmetisfæði ( 5% ) heldur en landsbyggðarbúar ( 6% hamborgarhrygg ; 1% grænmetisfæði ) . Fyrirætlanir í matarvali á jóladag reyndust nokkuð breytilegar eftir flokkslínum . Stuðningsfólk Framsóknar ( 80% ) reyndist líklegast allra til að segjast ætla að gæða sér á hangikjöt í aðalrétt en stuðningsfólk Pírata ( 50% ) ólíklegast . Stuðningsfólk Pírata ( 11% ) og Samfylkingar ( 10% ) reyndist líklegast til að hyggja á að borða grænmetisfæði á jóladag en stuðningsfólk Framsóknar ( 0% ) og Miðflokks ( 1% ) ólíklegast . Þá reyndist stuðningsfólk Pírata einnig líklegra en stuðningsfólk annarra flokka til að segjast ætla að gæða sér á hamborgarhrygg ( 10% ) eða nautakjöti ( 6% ) á jóladag . Upplýsingar um framkvæmd : Úrtak : Einstaklingar 18 ára og eldri valdir handahófskennt úr hópi álitsgjafa MMRKönnunaraðferð : Spurningavagn MMRSvarfjöldi : 1.014 einstaklingarDagsetning framkvæmdar : 13. - 19. desember 2019 Almennt um birtar niðurstöður kannana MMR MMR birtir reglulega niðurstöður úr könnunum sem unnar hafa verið meðal almennings um málefni líðandi stundar .